section_heading: Ribolov
paragraph_text: Jezera se redovito poribljavaju i bogata su skoro svim ribljim vrstama kojih ima u jezerima ovog područja: posebno šaran (divlji/vretenasti i ribnjački/bezljuskaš), amur, obični grgeč i pastrvski grgeč bass, tolstolobik (bijeli/sivi glavaš), smuđ, som, štuka, linjak i ostala sitnija riba koja obitava u ovom području (autohtone vrste): klen, deverika, crvenperka, klenić, žutooka-bodorka, bjelka-uklija i dr.). Ima i štetne unesene alohtone invazivne vrste: patuljasti som-patuljan-američki som, babuška?, bezribica i sunčanica. Zabranjena je upotreba čamaca.